Forslag til RÅDETS AFGØRELSE om den holdning, der skal indtages på Den Europæiske Union vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder /* COM/2014/0141 final - 2014/0080 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed på det indre marked indarbejder Det Blandede EØS-Udvalg al relevant EU-lovgivning i EØS-aftalen så hurtigt som muligt efter vedtagelsen. Formålet med dette udkast til Det Blandede Udvalgs afgørelse er at indarbejde Horisont 2020 i EØS-aftalen. Det vil give EØS/EFTA-staterne mulighed for at drage fuld nytte af dette hidtil største EU-program for forskning og innovation med næsten 80 mia. EUR i støttemidler, som gøres tilgængelige over en periode på 7 år (2014-2020). EØS/EFTA-staternes deltagelse i Horisont 2020-programmet vil få budgetmæssige indvirkninger, idet de ikke kun deltager i initiativerne, men også bidrager finansielt hertil. Det er årsagen til, at dette udkast til Det Blandede Udvalgs afgørelse bør vedtages i form af en afgørelse fra Rådet. 2. RESULTAT AF HØRINGER AF INTERESSEREDE PARTER OG KONSEKVENSANALYSER Følgevirkninger af indarbejdelsen af Horisont 2020 Tidligere rammeprogrammer er blevet indarbejdet i artikel 1, stk. 5, i protokol 31 til EØS-aftalen. Det fremgår af denne bestemmelse, at også retsakter, der afledes af rammeprogrammer, skal anses for omfattet af bestemmelsen. Denne fremgangsmåde har været meget nyttig, idet det ikke har været nødvendigt at indarbejde hver eneste retsakt vedrørende rammeprogrammerne separat med al det arbejde og de procedurer, dette indebærer. Retsakter om bl.a. oprettelse af særlige programmer og fastlæggelse af bestemmelser for deltagelse og udbredelse i rammeprogrammerne er derfor ikke blevet indarbejdet separat i EØS-aftalen. I udkastet til Det Blandede Udvalgs afgørelse anvendes samme fremgangsmåde, og det indeholder derfor en bestemmelse om indarbejdelse af Horisont 2020-rammeforordningen i artikel 1, stk. 5. Europa-Parlamentets og Rådets forordning (EF) nr. 294/2008[1] om oprettelse af Det Europæiske Institut for Innovation og Teknologi er indarbejdet i artikel 1, stk. 11, i protokol 31 til EØS-aftalen. Denne forordning er ændret ved Rådets forordning (EU) nr. 1292/2013, og denne ændring skal afspejles i EØS-aftalen. Udkastet til Det Blandede Udvalgs afgørelse indeholder derfor en bestemmelse, der indarbejder ændringsretsakten i artikel 1, stk. 11. 3. JURIDISKE ASPEKTER AF FORSLAGET Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 – rammeprogram for forskning og innovation (2014-2020) og om ophævelse af afgørelse nr. 1982/2006/EF[2] Europa-Parlamentets og Rådets forordning (EU) nr. 1292/2013 af 11. december 2013 om ændring af forordning (EF) nr. 294/2008 om oprettelse af Det Europæiske Institut for Innovation og Teknologi[3] Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. 4. BUDGETMÆSSIGE VIRKNINGER EØS/EFTA-staterne deltager i Horisont 2020 og drager nytte af finansieringsmulighederne som fastlagt i del VI i EØS-aftalen. Samtidig bidrager EØS/EFTA-staterne finansielt til dette program som fastlagt i EØS-aftalens artikel 82. 2014/0080 (NLE) Forslag til RÅDETS AFGØRELSE om den holdning, der skal indtages på Den Europæiske Union vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 173, stk. 3, og artikel 182, stk. 1, sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[4], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Aftalen om Det Europæiske Økonomiske Samarbejdsområde[5] ("EØS-aftalen"), trådte i kraft den 1. januar 1994. (2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til aftalen. (3) Protokol 31 til EØS-aftalen indeholder specifikke bestemmelser vedrørende samarbejdet på særlige områder ud over de fire friheder. (4) Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 – rammeprogram for forskning og innovation (2014-2020) og om ophævelse af afgørelse nr. 1982/2006/EF[6]. (5) Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EF) nr. 1292/2013 af 11. december 2013 om ændring af forordning (EF) nr. 294/2008 om oprettelse af Det Europæiske Institut for Innovation og Teknologi[7]. (6) Protokol 31 til aftalen bør derfor ændres i overensstemmelse hermed for at gøre det muligt at gennemføre dette udvidede samarbejde fra den 1. januar 2014. (7) Unionens holdning i Det Blandede EØS-Udvalg bør baseres på det tilknyttede udkast til afgørelse — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede EØS-Udvalg til den foreslåede ændring af protokol 31 til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 97 af 9.4.2008, s. 1. [2] EUT L 347 af 20.12.2013, s. 104. [3] EUT L 347 af 20.12.2013, s. 174. [4] EFT L 305 af 30.11.1994, s. 6. [5] EFT L 1 af 3.1.1994, s. 3. [6] EUT L 347 af 20.12.2013, s. 104. [7] EUT L 347 af 20.12.2013, s. 174.